U-I-351/06
Natisni
Opravilna št.:
U-I-351/06
Datum odločitve:
21. 2. 2008
ECLI:
ECLI:SI:USRS:2008:U.I.351.06
Akt:
Odlok o prostorskih ureditvenih pogojih za širše območje starega mestnega jedra Sevnica (Uradni list RS, št. 64/04), 2. odst. 2. čl.
Izrek:
Pobuda za začetek postopka za oceno ustavnosti in zakonitosti drugega odstavka 2. člena Odloka o prostorskih ureditvenih pogojih za širše območje starega mestnega jedra Sevnica (Uradni list RS, št. 64/04) se zavrže.
Evidenčni stavek:
V primerih, ko izpodbijani predpis ne učinkuje neposredno, izkazujejo pobudniki pravni interes za oceno ustavnosti in zakonitosti izpodbijanega predpisa šele po izčrpanju vseh pravnih sredstev v postopkih pred pristojnimi sodišči hkrati z vložitvijo ustavne pritožbe.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Alojzija Jere Jurišič in drugi, Sevnica
Datum vloge:
9. 8. 2006
Vrsta odločitve:
sklep
Vrsta rešitve:
zavrženje
Dokument:
US28005
Dokument v PDF obliki:
U-I-351-06.pdf
103 KB
Prenesite datoteko
U-I-351/06-11
21. 2. 2008
SKLEP
Ustavno sodišče je v postopku za preizkus pobude Alojzije Jere Jurišič in drugih, Sevnica, na seji 21. februarja 2008
sklenilo:
Pobuda za začetek postopka za oceno ustavnosti in zakonitosti drugega odstavka 2. člena Odloka o prostorskih ureditvenih pogojih za širše območje starega mestnega jedra Sevnica (Uradni list RS, št. 64/04) se zavrže.
Obrazložitev
1. Pobudniki izpodbijajo drugi odstavek 2. člena Odloka o prostorskih ureditvenih pogojih za širše območje starega mestnega jedra Sevnica (Odlok). Navajajo, da prebivajo na območju, ki ga ureja izpodbijani predpis. Prvopodpisana pobudnica pa naj bi bila stranska udeleženka v postopku izdaje gradbenega dovoljenja za sporni objekt. Zatrjujejo neskladje izpodbijane določbe z Zakonom o urejanju prostora (Uradni list RS, št. 110/02 in 8/03 – popr. – ZUreP-1).
2. Pobudo za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Ustavno sodišče je v sklepu št. U-I-251/07 z dne 10. 1. 2008 (Uradni list RS, št. 6/08) sprejelo stališče, da se v primerih, ko izpodbijani predpis ne učinkuje neposredno, lahko pobuda vloži šele po izčrpanju pravnih sredstev zoper posamični akt, izdan na podlagi izpodbijane določbe, hkrati z ustavno pritožbo pod pogoji iz 50. do 60. člena ZUstS.
3. Pobudniki niso izkazali, da so pred vložitvijo pobude izčrpali pravna sredstva zoper gradbeno dovoljenje. Tako iz razlogov, navedenih v sklepu št. U-I-251/07, niso izkazali pravnega interesa.
Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik